હેલ્થનો હવાલો સંભાળતા દક્ષિણ ઝોનના ડેપ્યુટી મ્યુનિ. કમિશનર સી.આર. ખરસાણ કહે છે, ગઇ કાલે હેલ્થ વિભાગ દ્વારા ખારાવાલા કમ્પાઉન્ડ સ્થિત સાંઇ ફિગમેન્ટ અને લોખંડવાલા કમ્પાઉન્ડ સ્થિત સ્વસ્તિક કલર નામની બે ફેકટરીને હેલ્થ લાઇસન્સ મેળવ્યા વગર તેમજ એસટીપી પ્લાન્ટ નાખ્યા વગર કોર્પોરેશનની ડ્રેનેજ લાઇનમાં કેમિકલયુક્ત પાણી છોડવા બદલ સીલ મરાયા છે. શહેરીજનોના આરોગ્ય સાથે ચેડાં કરાતાં આવા એકમો વિરુદ્ધ આગામી દિવસોમાં પણ તંત્ર દ્વારા કડક કાર્યવાહી કરાશે. બહેરામપુરામાં કેમિકલયુક્ત પાણી મામલે શૂરાતન દાખવનાર કોર્પોરેશન નિકોલમાં પાણીમાં બેસી ગયું છે. નિકોલમાં કેમિકલવાળું પાણી આજે પણ લોકોને રાડ પડાવે છે.